Diari Oficial de la Generalitat Valenciana


Sumari del DOGV 8691, del 04-12-2019 (2019/11610)

RESOLUCIÓ de 22 de novembre de 2019, de la Presidència del Consorci Hospital General Universitari de València, per la qual es resol la convocatòria de places de metge o metgessa d'urgència hospitalària, CO/22/17, corresponents a l'oferta d'ocupació pública de 2016/2017 del CHGUV.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11806


Data del document
:   22-11-2019

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 de novembre de 2019, de la Presidència del Consorci Hospital General Universitari de València, per la qual es resol la convocatòria de places de metge o metgessa d'urgència hospitalària, CO/22/17, corresponents a l'oferta d'ocupació pública de 2016/2017 del CHGUV. [2019/11889]  
En el marc de les ofertes d'ocupació pública de 2016 i 2017 del Consorci Hospital General Universitari de València, ha conclòs la convocatòria de places de metge/essa d'urgència hospitalària.  
D'acord amb el que es determina en l'apartat 13 de les bases generals aprovades mitjançant la Resolució del CHGUV de 23 de maig de 2013 (DOGV 04.06.2013), i de conformitat amb la proposta realitzada per la comissió de selecció, i atés que consten escaientment acreditats els requisits exigibles en els apartats 1 i 2 de la base general 9, cal realitzar el nomenament de les persones que han superat aquest procés selectiu.  
En exercici de les competències delegades per l'Acord de 12.12.2003 del Consell de Govern sobre delegació de competències, aquesta Presidència del CHGUV resol:  
1. Nomenar les persones identificades en l'annex, empleades públiques del CHGUV subjectes a règim jurídic laboral, amb caràcter fix, en la categoria professional de metge/essa d'urgència hospitalària, amb efectes del 20 de desembre de 2019.  
2. Declarar desertes les dues places convocades pel torn de promoció interna, per no haver superat el procés selectiu l'única aspirant que ha participat en aquest, i això de conformitat amb el que s'estableix en la base general 9.3 i en l'apartat quart de les resolucions de 23 de desembre de 2016 i 31 de maig de 2017 de la presidència del CHGUV, per les quals s'aproven les ofertes d'ocupació pública 2016 i 2017 d'aquest.  
3. Les places que s'adjudiquen mitjançant la present resolució es consideren places del CHGUV/Departament de Salut València-Hospital General, d'acord amb el que es disposa en el Conveni col·lectiu del Consorci HGUV, i en la base 14a de les esmentades bases generals.  
  
4. D'acord amb el que s'estableix en la base específica 14a de les que regeixen les convocatòries, el perfeccionament del contracte de treball i l'adquisició de la condició de personal laboral fix necessiten la superació satisfactòria d'un període de prova de sis mesos.  
5. Per a l'adjudicació de les vacants que, si s'escau, comporten el cessament en el lloc de treball de personal interí, se seguiran els següents criteris:  
a) En primer lloc, cessaran les persones que no hagen realitzat el primer exercici de la fase d'oposició de la present convocatòria.  
b) En segon lloc, cessaran les persones que s'hagen presentat a les proves selectives ordenades de menor a major nombre de proves superades i, dins de cadascuna, de menor a major puntuació obtinguda.  
c) En cas d'empat entre dues o més persones, cessarà en primer lloc qui acredite menor temps, en dies de treball efectivament prestat en la mateixa categoria en el CHGUV (a aquest efecte s'entén com a temps de treball efectiu les següents situacions protegides: llicència o baixa maternal, excedència per cura de fill o familiar, per violència de gènere i per danys patits com a conseqüència de l'activitat terrorista).  
  
Els cessaments es formalitzaran amb efectes del dia immediatament anterior al de la presa de possessió.  
6. Les persones nomenades que mantenen una relació laboral de caràcter temporal amb el Consorci HGUV hi cessaran amb efectes del dia anterior a la presa de possessió com a personal laboral fix.  
7. La Direcció de Recursos Humans formalitzarà els contractes de treball i realitzarà els actes administratius pertinents per a l'eficàcia material d'aquesta resolució.  
  
Contra aquest acte, que exhaureix la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació, o, directament, un recurs contenciós administratiu en el termini de dos mesos comptats de la mateixa manera, davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de novembre de 2019.- La presidenta del CHGUV i consellera de Sanitat Universal i Salut Pública: Ana Barceló Chico.